Эльдарханов, Таштемир Эльжуркаевич 1920 шеран августехь Нохчийчохь хиллачу хьалхара Советан гуламехь Таштемир Эльдарханов облисполкоман председатель хаьржинера. Цул тӀаьха иза хаьржинера Лаьмни АССР ЦИК председатель, облисполкоман председатель дарж цуьна керахь дуьсуш. 1922 шарахь Нохчийн Автономин область кхоьллинчул тӀехь областан ревкоман председатель болхбира цо. Нохчийчуьра Советан гуламехь иза хаьржинера Нохчийн автономны областан исполкоман председатель. Къилб-Седан край кхоьллинчул тӀехь иза хоттинера Къоман Советан председатель. И бахьнехь цуьна Дон-тӀера-Ростове вагӀа дийзира.